**Задачи за учениците од III одделение од продолжен престој**

**Време на реализација: од 21.04.2020-24.04.2020**

**Вторник – 21. 04. 2020 година**

**Активност:**Скокање во височина

**Цел:** Подобрување на физичката активност кај учениците.

**Задачи:** На ногарките на две столчиња ( по една ногарка) ставете ластик на одредена височина. Може и јаже да го држат двајца, родители, брат, сестра или кој може). Скокајте со две нозе, а потоа измерете ја височината колку сантиметри сте скокнале.За повеќе да скокнете може да ја користите техниката ножички.Техниката „ ножички“се изведува вака: Кон јажето или ластикот ќе застанете странично- јажето да ви биде од десната страна. Прво скокате со десната нога исправена во коленото, а веднаш потоа со левата нога. Нозете треба да бидат исправени-да не ги виткате во колената.Ластикот или јажето може да го ставате на поголема височина, па така ќе можете да видите која е најголемата височина која може да ја скокнете. Височините запишувајте ги воcm.

Колку скокнав?

1пат cm

2пат. cm

3 пат. cm итн.

Потоа можете да се слушнете со неколку другарчиња и да направите споредба кој колку скокнал. Податоците внесете ги во табела и нацртајте столбест дијаграм.

Активноста може да ја изведете во домот, на тераса или во двор.

Колку скокнав?

|  |  |  |
| --- | --- | --- |
| Реден број | Име на ученикот | Скокање во |
| 1. |  | cm |
| 2. |  | cm |
| 3. |  | cm |
| 4. |  | cm |

Столбест дијаграм

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Обојте колку cmскокнал секој ученик.Едно поле е 10 cm.

**Среда– 22. 04. 2020 година**

**Активност:** Одбележување 22 Април-ден на Планетата Земја

**Цел:**Поттикнување на желбата и грижата за зачување на животната средина и развивање на креативноста кај учениците.

Денес е 22 април-**Ден на планетата Земја**.Се одбележува ширум светот. Целта на одбележувањето на „Денот на планетата Земја“ е да се разбуди свеста кај луѓето за зачувување на животната средина.Бидејќи загадувањето во светот зазема се поголем замав.

**Задача:**Да го одбележиме овој ден со гледање на презентација и слушање на Еко песната кои ќе ве инспирираат да нацртате цртеж за нашиот дом-планетата Земја.

Линкот од песната ,,Еко песна”.

[https://www.youtube.com/watch?v=NJArLQwDQWI&feature=youtu.be&fbclid=IwAR3uwGNVtmJebeuEJnl5-7LhI4phbb1l11DCv5C7nNGMUHPmHa5DHXjJC4k](https://www.youtube.com/watch?v=NJArLQwDQWI&feature=youtu.be&fbclid=IwAR3srPhwj_Hhty869c94xocnZ-cEbUfrerU_oiwgvBcmwf4fwKW5JAunoGY)

**Четврток- 23. 04. 2020 година**

**Активност:** Слушање и пеење на песната:„Пролет иде штом ќе дојде што ќе биде“

**Цел:** Развивање интерес за пеење и слушање музика.

**Задача:**Слушајте ја песната пролет и пејте според претходно дадените начини на пеење песна.Два стиха, пак два стиха – цела строфа. Се до крај. Песната ќе ја најдете на joutube на следниот линк:

<https://www.youtube.com/watch?v=ijFlosNwvAk>

**Петок – 24. 04. 2020**

**Активност:** Изработка на цртеж на тема -Пролет –според песната ,,Пролет иде што ќе биде”

**Цел:** Развивање на ликовното изразување и креативноста кај учениците.

**Задача:** Според тоа што го гледате во природата и песната**:**„Пролет иде штом ќе дојде што ќе биде“нацртајте цртеж на тема пролет.